Telesphore Bilung

Telesphore Bilung (Sargidipa, Orissa, 1961eko apirilaren 15a) indiar elizgizon berbita da. 2014tik 2021era Ranchiko apezpiku laguntzailea izan zen eta 2021etik aurrera Jamshedpurreko apezpikua da.

 Bizitza 
Telesphore Bilungek lehen hezkuntza Gaibiran egin zuen, eta bigarren hezkuntza Jainko Hitzaren Misiolariek zuzentzen zuten Orissa Berriko eskolan. Sambalpurreko G.M. Unibertsitatean lizentziatu zen. 1979an, Sambalpurreko Jyoti Bhavan apaizgaitegi txikian ikasten hasi zen. 1985ean Jainko Hitzaren Misiolarien kongregazioan sartu zen. 1986an lehen botoak eman zituen eta 1991n betiko botoak. 1986tik 1992ra, Filosofia eta Teologia ikasketak burutu zituen Puneko Jnana Deepa Vidyapethen. Ekonomia, Filosofia eta Teologian lizentziatura lortu zuen. 2005etik 2006ra, aholkularitza ikastaro bat burutu zuen Britainia Handian. 1992ko maiatzaren 2an apaiztu zen Gaibiran, Rourkelako elizbarrutian inkardinatuta geratuz.

Apaiz gisa, honako kargu hauek izan zituen: Puriko parrokiako bikarioa (1992tik 1994ra); Sambalpurreko apaizgaitegi txikiko errektorea (1994tik 1996ra); Lungaiko berbiten formazio-etxeko errektorea eta Bokazio Batzordeko presidentea (1997tik 2005era); Kalkutako artxidiozesiko Premnagarreko parrokoa (2006tik 2007ra); Kalkutako Bezda misioko langilea (2007tik 2010era); Jainko Hitzaren Misiolarien probintziako kontseilaria (2008tik 2011ra); Lungaiko Jainko Hitzaren Misiolarien apaizgaitegi txikiko errektorea (2010etik 2011ra); Jainko Hitzaren Misiolarien probintziako nagusia (2011tik 2014ra).

2014ko maiatzaren 6an, Frantzisko aita santuak Rutaboko apezpiku titular eta Ranchiko apezpiku laguntzaile izendatu zuen. Urte bereko abuztuaren 30ean apezpiku-ordenazioa jaso zuen Ranchin, Telesphore Toppo kardinalaren eskutik, kontsakratzaileak Oswald Gracias eta Salvatore Pennacchio izanik.

2019ko ekainaren 20an, Jamshedpurreko administratzaile apostoliko bihurtu zen, eta 2021eko azaroaren 1ean Frantzisko aita santuak bertako apezpiku izendatu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:Apezpiku berbitak
Kategoria:XX. mendeko indiarrak
Kategoria:XXI. mendeko indiarrak